Beurtkrag: Niks vir die dag, risiko hoog vir die nagArgieffoto Eskom het Donderdag gewaarsku dat die moontlikheid om in die aand beurtkrag toe te pas, hoog is. Dit was die geval sedert Maandag, maar hierdie keer het Eskom sy medium-“prognose” vir beurtkrag deur die dag weggelaat. Aandbeurtkrag is vandeesweek van 17:00 tot 22:00 toegepas. As die sukkelende kragvoorsiener Donderdag beurtkrag toepas, sal dit die 12de agtereenvolgende dag van kragonderbrekings wees. Dit sal dan die 45ste dag vanjaar wees wat Suid-Afrikaners beurtkrag ervaar. Intussen het Brian Molefe, waarnemende uitvoerende hoof, Woensdag tydens sy eerste openbare gesprek met die media en die parlement gesê Suid-Afrikaners is met reg gefrustreerd met beurtkrag wat voortdurend ingestel moet word. Hy het inwoners egter versoek om Eskom nie daaroor “te kap” nie aangesien hy 90% van die tyd wel krag voorsien. News24